armvectores/hy_wikipedia_2023 huggingface dataset:
Սաթիա

Սաթիա (անգլ.՝ Satiah, նաև՝ Սիթիահ, Սիթիոհ, «Լուսնի դուստր», մ.թ.ա. 15-րդ դար - անհայտ), հին եգիպտական թագուհի, որը եղել է Թութմոս III փարավոնի մեծ թագուհին։


== Ընտանիք ==
Սաթիան եղել է արքայական ստնտու Իպուի դուստրը։ Հնարավոր է, որ նրա հայրը եղած լինի Ահմոս Պեն-Նեխեբեթ անունով կարևոր պաշտոնյան։ Սաթիայի երեխաների մասին տեղեկություններ չեն պահպանվել, թեև հնարավոր է, որ նա եղած լինի Թութմոսի ավագ որդու՝ արքայազն Ամենեմհատի մայրը․ արքայազնը մահացել է իր հոր գահակալության 35-րդ տարում։ Սաթիան մահացել է ամուսնու գահակալության 24-րդ տարում, իսկ նրանից հետո փարավոնի մեծ թագուհին է դարձել Մերիտրա-Հատշեպսուտը։


== Կենսագրություն ==
Սաթիայի տիտղոսների թվում էին՝ «արքայի կին» (ḥmt-nisw), «մեծ արքայի կին» (ḥmt-niswt-wrt) և «աստծո կին» (ḥmt-ntr)։
Սաթիան հիշատակված է մի քանի վայրերում։ Աբիդոսում հայտնաբերված նվիրաբերության սեղանի տեքստում նշվում է նրա մոր՝ «աստծո դայակ» Իպուի մասին։ Աբիդոսում հայտնաբերվել է նաև բրոնզե կացնագլուխ (այժմ գտնվում է Կահիրեի թանգարանում), որի վրա գրված է Սաթիա թագուհու անունը։
Էլ- Թոդում գտնվող պատերազմի աստված Մոնտուի տաճարում Թութմոս III-ը թագուհու մահից հետո նրան նվիրված արձան է կանգնեցրել (արձանն այժմ գտնվում է Կահիրեի թանգարանում)։
Թութմոս  III-ի դամբարանում (KV34) թագուհի Սաթիան սյան վրա պատկերված է թագուհի Մերիտրա-Հատշեպսուտի և Թութմոս III-ի հետևում, իսկ նրանից հետո կարելի է տեսնել արքայի մյուս կնոջը՝ Նեբտուին ու արքայադուստր Նեֆերտարիին։
Կառնակի տաճարի մի հարթաքանդակի վրա Սաթիան պատկերված է Թութմոս III-ից առաջ։ Կահիրեի թանգարանում գտնվող մի ստելայի վրա թագուհի Սաթիան կանգնած է Թութմոս III-ի հետևում։


== Ծանոթագրություններ ==


== Հետագա ընթերցանություն ==
Alexandre Herrero Pardo, Satiah, 1ª Gran Esposa Real; Meritre, 2ª Gran Esposa Real; Isis, la madre del Rey  - Las mujeres en la vida de Tutmosis III - Los Nobles de Egipto


== Արտաքին հղումներ ==
Queen Sitiah (website by A. Bart) Archived 2017-12-22 at the Wayback Machine.
Պարադիզ թատրոն

Պարադիզ թատրոն (Նիկիտսկի և Ինտերնացիոնալ, թատրոնի այլ անվանումներն են), Մոսկվայում գտնվող 19-րդ դարի երաժշտա-դրամատիկական թատրոնի շենքի պատմական անվանումը։
Գտնվում է Բոլշայա Նիկիտսկայա փողոց, տուն 19/13 հասցեում։
Ներկայումս թատրոնի շենքում տեղակայված է Վլադիմիր Մայակովսկու անվան թատրոնը։ Երբեմն սխալմամբ նշվում է, թե Պարադիզ թատրոնը եղել է Գելիկոն-Օպերայի շենքում։


== Պատմություն ==
18-րդ դարից թատրոնի շենքը պատկանել է Ստրեշնևների ընտանիքին։ 1880-ականների վերջին շենքի սեփականատերն է դարձել իշխանուհի Ե. Ֆ. Շախովսկայա-Գլեբովա-Ստրեշնևան, ումից 1885 թվականին շենքը վարձակալել է թատերական մասնավոր գործիչ Գեորգ Պարադիզն ու վերակառուցել է այն իր թատրոնի համար։ Վերակառուցումն իրականացվել է ճարտարապետ Կ. Վ. Տերսկու նախագծով, իսկ շենքի ճակատային մասը դեռևս երիտասարդ Ֆյոդոր Շեխտելի առաջին աշխատանքներից է։ Ճակատային մասը եզրագծված է նրբաճաշակ մետաղական ժապավեններով, որոնք խորհրդային տարիներին դուրս են եկել գործածությունից։
1893 թվականին Յակով Շչուկինը վերաձակալել է շենքը Ռուսական օպերետի, ինչպես նաև` պետերբուրգյան և արտասահմանյան թատերախմբերի ներկայացումների համար։ Թատրոնը հայտնի է որպես «Վերազգային թատրոն»։ Թատրոնում ներկայացումներ էին խաղում Մեյնինգի և Մյունխենի թագավորական թատրոնների խմբերը, Միխայլովսկի թատրոնի ֆրանսիական խումբը, Վիեննական օպերետը, Մոսկովյան կատակերգական օպերան, Նիկոլայ Սադովսկու և Մ. Կ. Զանկովեցկու ուկրաինական խմբերը։


== Հետաքրքիր փաստեր ==
Թատրոնում ելույթ են ունեցել հայտնի արտասահմանյան դերասաններ Լյուդվիգ Բարնայը, Գաբրիել Ռեժանը, Ժան Մունե-Սյուլլին, Էռնեստո Ռոսսին, Էլեոնորա Դուզեն, Սառա Բեռնարը, Բենուա Կոկլենը և Էռնստ Պոսսարտը։
1899 թվականի մայիսի 1-ին այստեղ հատուկ Ա. Պ. Չեխովի համար կրկնվում է «Ճայը», քանի որ հեղինակը չէր կարողացել դրա առաջնախաղին ներկա լինել։
Այստեղ է Ս. Վ. Ռախմանինովն առաջին անգամ ելույթ ունեցել որպես Ռուսական մասնավոր օպերայի դիրիժոր։
1922 թվականին թատրոնի շենքը հանձնվել է Մոսկվայի Հեղափոխության թատրոնին, որը մի քանի անվանումներ փոխելուց հետո այժմ կոչվում է Վլադիմիր Մայակովսկու անվան թատրոն։


== Ծանոթագրություններ ==


== Արտաքին հղումներ ==
Պարադիզ թատրոն։ Թատրոնն ու Յակով Շչուկինի «Էրմիտաժ» այգին դեմքերով ու պատմական փաստերով։
Հարավ

Անվան այլ կիրառումների համար տե՛ս՝ Հարավ (այլ կիրառումներ)
Հարավ, հարավի կետ, հորիզոնի չորս գլխավոր կետերից մեկը։ Նշանակումը՝ Տ (անգլ.՝ South)։ Երկնոլորտի վրա
հարավի կետը մաթեմատիկական հորիզոնի և երկնային միջօրեականի հատման երկու կետերից աշխարհի Հարավային բևեռին
ամենամոտ կետն է։


== Նշանակությունը տարբեր մշակույթներում ==
Բազմաթիվ երկրներում հարավը խորհրդանշում է կրակ, արիություն, արեգակնային և լուսնային էներգիա։ Սակայն Եգիպտոսում և Հնդկաստանում՝ գիշեր, դժոխք, խորհրդանշում է կնոջը։
Աշոտ Աղաբաբյան (ճարտարագետ-տեխնոլոգ)

Անվան այլ կիրառումների համար տե՛ս՝ Աշոտ Աղաբաբյան (այլ կիրառումներ)Աշոտ Արմենի Աղաբաբյան (հունվարի 1, 1959(1959-01-01), Ստեփանակերտ, Ադրբեջանական ԽՍՀ, ԽՍՀՄ), կաթի և կաթնամթերքների ճարտարագետ-տեխնոլոգ։ Տեխնիկական գիտությունների դոկտոր (1994), պրոֆեսոր (1994): ՀԳԳԱ թղթակից անդամ (1998): ՌԴ բնական ԳԱ անդամ (1998):
Արմեն Աղաբաբյանի որդին։


== Կենսագրություն ==
Աշոտ Աղաբաբյանը ծնվել է 1959 թվականի հունվարի 1-ին, Ստեփանակերտ քաղաքում։ 1981 թվականին ավարտել է Երևանի անասնաբուծական-անասնաբուժական ինստիտուտը։ 1984 թվականին ավարտել է Երևանի անասնաբուծական-անասնաբուժական ինստիտուտի ասպիրանտուրան։ 1985-1998 թվականներին եղել է Հայկական գյուղատնտեսական ակադեմիայի աշխատակից, 1985-1986 թվականներին՝ գիտաշխատող։ 1986-1989 թվականներին եղել է կաթի ֆիզքիմիայի բաժնի վարիչ, 1989-1994 թվականներին՝ կաթի տեխնոլոգիայի և ֆիզքիմիայի տեխնոլոգիայի վարիչ, 1994-1998 թվականներին՝ գիտության բաժնի վարիչ։ 1998-2002 թվականներին եղել է ՀՀ գյուղատնտեսության նախարարության «Ագրոգիտություն» ընկերության գործադիր տնօրեն, 2002 թվականից՝ Գյուղատնտեսության աջակցության հանրապետական կենտրոնի փոխտնօրեն, 2006 թվականից՝ Հայկական պետական ագրարային համալսարանի սննդային տեխնոլոգիաների ֆակուլտետի դեկան։
Աշխատանքները վերաբերում են պանիրների անթափոն արտադրության մեջ կաթնաթթվային մանրէների կենսաբանական ակտիվ պատրաստուկների կիրառության տեսական հիմնավորումներին և գործնական հետևանքներին։ Մշակել է հոլանդական խմբի պանիրների ստացման տեխնոլոգիա՝ տեխնոլոգիական պարամետրերի միասնականացման եղանակով։
Աղաբաբյանը գիտական աշխատանքների և դասագրքերի հեղինակ է։


== Անդամակցություն ==
Մասնագիտացված խորհրդի քարտուղար («Մսամթերքի, կաթնամթերքի և ձկնամթերքի տեխնոլոգիաներ» մասնագիտացված խորհուրդ ՝ դոկտորական ատենախոսությունների պաշտպանության համար), 1988-1994
Հրատարակչության խորհրդի անդամ (ՀՀ գյուղատնտեսության նախարարության «Ագրոգիտություն» ամսագիր), 1995
ՌԴ բնական ԳԱ անդամ (1998)
Մասնագիտացված խորհրդի անդամ (041 «Սննդի տեխնոլոգիաներ» մասնագիտացված խորհուրդ ՝ դոկտորական ատենախոսությունների պաշտպանության համար), 1999
Մասնագիտացված խորհրդի նախագահ (002 «Սննդի տեխնոլոգիա» մասնագիտացված խորհուրդ ՝ դոկտորական ատենախոսությունների պաշտպանության համար), 1995-1999
ՀԱԱՀ-ի երկու մասնագիտացված խորհուրդների անդամ (տնտեսական գիտություններ, գյուղատնտեսական և տեխնիկական գիտություններ), 2005


== Երկեր ==
Կաթի ֆիզիկան և քիմիան, Երևան, 1997։


== Ծանոթագրություններ ==
Արևմտյան մշակույթ

Արևմտյան մշակույթը, երբեմն նույնացնում են Արևմտյան քաղաքակրթության, Արևմտյան ապրելաոճի կամ Եվրոպական քաղաքակրթության հետ, տերմին է, որ լայնորեն օգտագործվում է հասարակական նորմերի ժառանգության, բարոյական արժեքների, ավանդական սովորույթների, քաղաքական համակարգերի, Արվեստի գործերի և տեխնոլոգիաների վերաբերյալ։ Տերմինը սկսեց կիրառվել նաև այն երկրների նկատմամբ, որոնց պատմությունը Եվրոպայից արտագաղթի հետ է խստորեն կապված, այնպիսի երկրներ, ինչպիսիք են Ամերիկան, Ավստրալիան։
Շուամթա (Գուդաութայի շրջան)

Անվան այլ կիրառումների համար տե՛ս՝ Շուամթա (այլ կիրառումներ)Շուամթա (Չիրյուտա, նախկինում` Մծարա, վրաց.` ჭირუთა - Ճիրութա), գյուղ Աբխազիայի Գուդաութայի շրջանում, Գուդաութայից 12 կմ արևելք։ Գտնվում է ծովի մակարդակից 360 մ բարձրության վրա։


== Բնակչությունը ==
1959 թվականի տվյալներով, գյուղն ուներ 741 բնակիչ, հիմնականում հայեր, իսկ 1989 թվականի հաշվառումներով` 395 բնակիչ, կրկին հայեր։
Բնակիչներն զբաղվում են ծխախոտի և եգիպտացորենի մշակությամբ, պտղաբուծությամբ, բանջարաբուծությամբ, անասնապահությամբ և մեղվաբուծությամբ։ Գյուղն ուներ հայկական միջնակարգ դպրոց, գրադարան, ակումբ և բուժկայան։
Գյուղը հիմնադրել են Չարշամբայից եկած հայերը` 1879 թվականին։


== Ծանոթագրություններ ==
Կապուրսո (քաղաք)

Կապուրսո  (իտալերեն՝  Capurso), կոմունա Իտալիայի Ապուլիա մարզի Բարի գավառում։
Բնակչությունը կազմում է 14 976 մարդ (2008 թվականի տվյալներով)։ Բնակչության խտությունը՝ 1026 մարդ/կմ²։ Տարածքը՝ 14 կմ²։ Փոստային ինդեքս՝ 70010։
Հեռախոսային կոդ՝ 080։
Բնակավայրի հովանավորներն են Սուրբ Հովսեփը և Մարիամ Աստվածածինը։


== Ժողովրդագրություն ==
Բնակչության աճը


== Կոմունային վարչակազմ ==
Հեռախոսահամար՝ 080 4551124
Էլեկտրոնային փոստ՝ sindaco@comune.capurso.ba.it
Գլխավոր կայք՝ http://www.comune.capurso.ba.it/home/MainPage.aspx Archived 2015-08-23 at the Wayback Machine.


== Արտաքին հղումներ ==
http://www.comune.capurso.ba.it Archived 2004-09-24 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մա

Մա, Մաս, փոքրասիական աստվածուհի, դիցամայր։ Խորհրդանշել է մեռնող և հարություն առնող բնության ուժերը։ Գլխավոր տաճարատեղին եղել է Կապադովկիայի Կոմանա քաղաքը։ Ըստ Ստրաբոնի, Մայի մեհյանը սպասարկել են 6000 քրմեր ու քրմուհիներ, որոնք դիտվել են արքայազուններ։ Քրմապետը համարվել է թագավորի փոխանորդը կամ տեղապահը։ Մայի պաշտամունքը նշվել է աղմկալից խրախճանքներով։ Մեռնող բնությունը խորհրդանշելու համար կատարվել են ողբահանդեսներ և արյունոտ զոհաբերումներ (մոլեռանդ երկրպագուներն ամորձատել են իրենց և այլն)։ Փռյուգիայում Ման նույնացվել է Կիբեչային, Հայաստանում՝ Անահիտին, Հունաստանում՝ Ենիոյին, Հռոմում՝ Բելլոնային։
Մեժիցա

Մեժիցա (ռուս.՝ Межица), գետ Ռուսաստանում, հոսում է Իվանովոյի մարզում։ Գետաբերանը տեղակայված է Տեզա գետի ձախ ափին՝ 159 կմ հեռավորության վրա։ Գետի երկարությունը 12 կմ է։ Ակունքը գտնվում է Կազարկինո գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010301112110000033266
Հիդրոլոգիական ուսումնասիրությունների կոդը - 110003326
Ավազանի կոդը - 09.01.03.011
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կամպոլոնգո Տապոլիանո

Կամպոլոնգո Տապոլիանո (իտալերեն՝ Campolongo Tapogliano), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 1202 մարդ 2008 թվականի մարդահամարի տվյալների, բնակչության խտություն՝ 135 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 33040։ Հեռախոսային կոդ՝ 0431։
Կոմունայի հովանավորներն են Մարտին Տուրսկին, սուրբ Գևորգը և սուրբ Ռոքը։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0431-99092


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(5672) Լիբի

(5672) Լիբի (անգլ.՝ Libby), աստերոիդ աստերոիդների հիմնական գոտում։ Հայտնաբերվել է 1986 թվականի մարտի 6-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,410558 ա. մ., առավելագույնը մոտենում է 2,287 ա. մ. հեռավորության վրա և հեռանում 2,5341 ա. մ.։ Արեգակի շուրջ մեկ ամբողջական պտույտ է կատարում 1367,02 երկրային օրվա ընթացքում, իր ուղեծրով շարժվելով միջինում 0,263347 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5672) Լիբի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սպենսր Լոկ

Օպերային կոմպոզիտորներՍպենսր Լոկ (անգլ.՝ Spencer Locke, սեպտեմբերի 20, 1991(1991-09-20), Ուինթեր Փարք, Օրինջ շրջան, Ֆլորիդա, ԱՄՆ), ամերիկացի դերասանուհի։


== Կենսագրություն ==
Սսպենսր Լոկը ծնվել է 1991 թվականի, սեպտեմբերի 20֊ին, Ֆլորիդայում։
Սպենսեր Լոկը սկսել ք իր դերասանական կարիերան «Ապագայի Ֆիլ» սերիալում, որը ցուցադրվել է Disney ալիքով։ Դրանից հետո եղել են մի քանի փոքր դերեր, ապա ստացել է «Չարի կացարան 3» ֆիլմի դեր, 2001 թվականին նկարահանվել է նաև «Պատիժ» ֆիլմում։


== Ֆիլմագրություն ==
Kidz Bop: Everyone’s a Star!
Առանց արահետի ֊ Բրանդի Քայս
Իսպաներեն Անգլերեն ֊ Քնկոտ ընկեր
Ned's Declassified School Survival Guide ֊Բիթսի
Untitled Camryn Manheim Pilot ֊ Քրոսբի Լիդեր
Ապագայի Ֆիլ ֊ Քանդիդա
Boys Life
Հրեշի տուն (մուլտֆիլմ) ֊Ջենւ
That's So Raven֊ Քայլա
Չարի կացարան 3 ֊ Քեյ֊ Մարթ
Վամպիրի օրագրերը ֊ Ամբեր
Twentysixmiles֊ Սելլի
Обитель зла 4֊ Քեյ ֊ Մարթ
Պատիժ ֊ Ռոզ


== Ծանոթագրություններ ==


== Արտաքին հղումներ ==
Սպենսր Լոկ (անգլ.) Internet Movie Database կայքում
Ֆեդրոս

Ֆեդրոս (լատ.՝ Phaedrus, Մ.թ.ա. 20-ականներ, Կենտրոնական Մակեդոնիա, Հունաստան - 50-ականներ), հռոմեացի առակագիր։
Եղել է ստրուկ, ապա Օկտավիանոս Օգոստոս կայսեր ստրկալույծներից։ Գրել է լատիներեն, պարզ ու հասարակ։ Թարգմանել է Եզոպոսի առակները և իր ինքնուրույն գործերի հետ հրատարակել «Եզոպոսյան առակներ» խորագրով, 5 գրքով, որոնցից պահպանվել է միայն 134 առակ։ Ուշ շրջանի գրքերում Ֆեդրոսը ներմուծելով բարոյախոսական դատողություններ, անեկդոտներ և այլ նյութեր, դուրս է եկել ավանդական ժանրի սահմաններից։ Ֆեդրոսի գաղափարախոսությունը պլեբեյական է, նա մեծ ուշադրություն է նվիրել սոցիալական մոտիվներին։
Ֆեդրոսի առակները հայերեն է թարգմանել և հրատարակել Էդուարդ Հյուրմյուզյանը 1855 թվականին «Առակք» խորագրով։
Վերդելինո

Վերդելինո  (իտալերեն՝ Verdellino) կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 7186 մարդ, խտությունը՝ 2232 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 24049։ Հեռախոսային կոդ՝ 035։


== Ժողովրդագրություն ==
Բնակչության աճը


== Ծանոթագրություններ ==
Էստոնիայի ազգային պարկերի ցանկ

Էստոնիայի ազգային պարկերի ցանկը իր մեջ ընդգրկում է ազգային պարկերը, բնական արգելոցները և լանդշաֆտային արգելոցները (բնական պարկեր)։ Էստոնիայում առկա է 5 ազգային պարկ, 138 (կամ 144) բնական արգելոց և 151 լանդշաֆտային արգելոց, ինչպես նաև 116 (կամ 118) հսկվող տարածք և 537 այգի, որոնք համապատասխանում են էստոնական ԽՍՀ-ի հին ստանդարտներին։


== Ազգային պարկեր ==


== Բնական արգելոցներ ==


== Լանդշաֆտային արգելոցներ ==


== Ծանոթագրություններ ==


== Արտաքին հղումներ ==
EELIS: Estonian Nature Information System(չաշխատող հղում) (անգլ.) (էստոներեն)
Estonian Environmental Registry (անգլ.) (էստոներեն)
List of Estonian protected areas in the World Database on Protected Areas (անգլ.)
Important bird areas of Estonia Archived 2016-03-04 at the Wayback Machine. (BirdLife International) (անգլ.)
Սուխոյ Սուպերջեթ 100

Սուխոյ Սուպերջեթ 100, ռուսական մերձմագիստրալային ուղևորատար օդանավ, որը մշակվել է «Սուխոյի քաղաքացիական ինքնաթիռներ» ընկերության կողմից՝ մի շարք օտարերկրյա ընկերությունների (տես ստորև) մասնակցությամբ։ Ինքնաթիռների ընտանիքի հավաստագրված անվանումն է RRJ (Russian Regional Jet): Նշանակումը՝ ICAO - SU95 (СУ95):


== Ստեղծման պատմություն ==

2003 թվականի մարտի 11-ին փորձագիտական խորհուրդը հնարավոր համարեց մրցույթի հաղթող ճանաչել RRJ նախագիծը։
2006 թվականի փետրվարի 17-ին Գագարինի անվան ավիացիոն գործարանում սկսվեց առաջին RRJ (թիվ 97002) հավաքումը, 2007 թվականի հունվարի 28-ին այն տեղափոխվեց Ան-124-ով տեղափոխվեց Ժուկովսկի պրոֆեսոր Ն. Ե. Ժուկովսկու անվան կենտրոնական աերոդինամիկ ինստիտուտում ստատիկ փորձարկում անցկացնելու համար։
2007 թվականի սեպտեմբերի 26-ին՝ տեղական ժամանակով ժամը 12-ին, Կոմսոմոլսկի-Ամուրում տեղի ունեցավ  Sukhoi Superjet 100-ի առաջին փորձնական օրինակի պաշտոնական շնորհանդեսը։

2008 թվականի փետրվարի 20-ին առաջին թռիչքի նախապատրաստման շրջանակներում առաջին թռիչքի, Կոմսոմոլսկ-Ամուրում հաջողությամբ անցկացվեց SaM146 շարժիչների առաջին փորձարկումը Sukhoi Superjet-100-ի (թիվ 95001) առաջին թռիչքային օրինակով։ 2008 թվականի մայիսի 14-ին ինքնաթիռն առաջին անգամ փորձարկվեց թռիչքուղու վրա. փորձարկվեցին գետնավարումը և ինքնաթիռի վազքը (թափառքը թռիչքուղում՝ 162 կմ/ժ)։
2008 թվականի հոկտեմբերին SSJ100 գործարանային փորձարկման շրջափուլ անցավ, և սկսվեց սերտիֆիկացման  գործընթացը Միջպետական ավիացիոն կոմիտեում (ICAO): 2008 թվականի նոյեմբերի 2-ին 95006 կողահամարով Sukhoi Superjet 100-ը տեղափոխվեց Ավիացիայի սիբիրյան գիտահետազոտական Ս. Ա. Չապլիգինի անվան ինստիտուտ ռեսուրսային փորձարկումներ անցնելու համար։
2008 թվականի դեկտեմբերի 24-ին երկրորդ թռիչքային օրինակը կատարեց առաջին թռիչքը փորձարկիչ-օդաչուներ Լեոնիդ Չիկունովի և Նիկոլայ Պուշենկոյի ղեկավարմամբ։ Ինքնաթիռն օդում անցկացրեց երկուսուկես ժամ, թռիչքի բարձրությունը՝ մինչև վեց հազար մետր։

2009 թվականի հունիսին առաջին անգամ թռիչքային Sukhoi Superjet-100 ս/հ 95003 մասնակցեց Բուրժեի միջազգային ավիասալոնին։
2009 թվականի հուլիսի 25-ին Կոմսոմոլսկ-Ամուրում տեղի ունեցավ թռիչքային օրինակի 97004 կողահամարով (ս/հ 95004) առաջին թռիչքը՝ լիովին հագեցած բոլոր համակարգերով և ուղևորային խցիկներով, որը միացավ թռիչքային փորձարկումների ծրագրին։


== Ծանոթագրություններ ==


== Հոդվածներ ==
Как разрабатывался глушитель для Superjet 100, отвечающий требованиям уровню шума ИКАО // Завод мехатронных изделий.
Когда россияне будут летать на Sukhoi Superjet-100? // Lenta.ru. — 2008.
Алексей Торгашев Как сделать самолёт // Русский репортёр. — 2008. — № 26 (56).
Ксения Колесникова Лайнер на все сто / В Комсомольске-на-Амуре начали сборку сотого "Суперджета" // Российская газета. — 2015. — № 6590 (19).ՖոտոռեպորտաժներSolemn transfer of the first Sukhoi Superjet-100 to the Armenian 'Armavia' air company, at the Zvartnots Airport


== Արտաքին հղումներ ==
Sukhoi Superjet 100-ը «Сухой» ավիաընկերության կայքում Archived 2017-12-04 at the Wayback Machine.
Superjet 100 Միացյալ Ավիաշինարարական ընկերության կայքում
БРЕНД. Гражданские самолёты Сухого: «Суперджет» // «Эхо Москвы» ռադիոկայանի կայք
«Аэрофлот» заказал 20 самолётов SSJ-100
Անգլեսքևիլ լա Պերսե

Անգլեսքևիլ լա Պերսե (ֆր.՝ Englesqueville-la-Percée), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 90 մարդ, բնակչության խտությունը` 11.42 մարդ/կմ²։ Բնակավայրը զբաղեցնում է 7.88 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 50 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 55 աշխատունակ (15-64 տարեկան) բնակիչ, որոնցից ակտիվ էին 38-ը, իսկ ոչ ակտիվները` 17։ Ակտիվության ցուցանիշը կազմում է 69,1 %։ 38 աշխատունակ մարդկանցից աշխատել է 33 անձ (18 տղամարդ և 15 կին)։ Գործազուրկ են եղել 5 անձ (4 տղամարդ և 1 կին)։ 17 անաշխատունակներից 5-ը եղել են աշակերտներ կամ ուսանողներ, 10-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սպորտի միջազգային օր՝ հանուն զարգացման և խաղաղության

Սպորտի միջազգային օր՝ հանուն զարգացման և խաղաղության (ՄԱԿ-ի այլ լեզուներով՝ ռուս.՝ Международный день спорта на благо развития и мира, անգլ.՝ International Day of Sport for Development and Peace, իսպ.՝ Día Internacional del Deporte para el Desarrollo y la Paz, ֆր.՝ Journée internationale du sport au service du développement et de la paix, արաբ․՝ االيوم الدولي للرياضة من أجل التنمية والسلام‎‎, չինարեն՝ 体育促进发展和和平国际日), տոն, որը նշվում է ապրիլի 6-ին։ Հռչակվել է 2013 թվականի օգոստոսի 23-ին ՄԱԿ-ի Գլխավոր ասամբլեայի կողմից 96-րդ լիակազմ նիստում (A/RES/67/296 բանաձև)։ Գլխավոր ասամբլեան «շահագրգռված կողմերին առաջարկում է համագործակցել «Սպորտի միջազգային օր՝ հանուն զարգացման և խաղաղության» տոնն անցկացնելու գործում, տոնել այն և նպաստել դրա մասին իրազեկվածության բարձրացմանը»։
1896 թվականին այդ օրն Հունաստանի մայրաքաղաք Աթենքում տեղի է ունեցել ժամանակակից դարաշրջանի առաջին Օլիմպիական խաղերի հանդիսավոր բացումը։
ՄԱԿ-ի գլխավոր քարտուղար Բան Կի Մունը 2014 թվականի իր ուղերձում կոչ է արել.


== Ծանոթագրություններ ==


== Արտաքին հղումներ ==
Օրվա պաշտոնական էջը ՄԱԿ-ի կայքում
ՄԱԿ-ի գլխավոր քարտուղար Բան Կի Մունի ուղերձը «Սպորտի միջազգային օր՝ հանուն զարգացման և խաղաղության» տոնի առթիվ
ՄԱԿ-ի գլխավոր քարտուղար Բան Կի Մունի տեսաուղերձը «Սպորտի միջազգային օր՝ հանուն զարգացման և խաղաղության» տոնի առթիվ
Հարրի Ռիդ

Հարրի Ռիդ (անգլ.՝ Harry Mason Reid, դեկտեմբերի 2, 1939(1939-12-02), Սերչլայթ, Քլարկ շրջան, Նևադա, ԱՄՆ - դեկտեմբերի 28, 2021(2021-12-28), Henderson, Քլարկ շրջան, Նևադա, ԱՄՆ), ԱՄՆ սենատոր Նևադա նահանգից, Դեմոկրատական կուսակցության անդամ։ Նախկինում զբաղեցրել է սենատի մեծամասնության ղեկավարի պաշտոնը, որպես սենատում գերիշխող Դեմոկրատական կուսակցության գլուխ։
2014 թվականի մարտի 20-ին Ռուսաստանի Դաշնության արտաքին գործերի նախարարությունը Հարրի Ռիդին ներառել է ԱՄՆ-ի այն ինը քաղաքացիներ ցանկում, ում արգելված է մուտք գործել Ռուսաստան։
2021 թվականի ապրիլի 28-ին բրիտանական Daily Star թերթին տված հարցազրույցում Ռիդը հայտարարել է, որ Վլադիմիր Պուտինը այլմոլորակայինների տիեզերանավեր է ուղարկում՝ հետևելու ամերիկյան ռազմանավերին։


== Ծանոթագրություններ ==


== Արտաքին հղումներ ==

Կենսագրությունը Ballotpedia-ում
Պրոֆիլը GovTrack-ում
Պրոֆիլը OpenCongress-ում
Congressional profile Archived 2014-09-05 at the Wayback Machine. Roll Call-ում
Fact-checking PolitiFact.com-ում
Financial information (federal office) OpenSecrets.org-ում
Financial investments (personal) at The Washington Post
Staff salaries, trips and personal finance at LegiStorm.com
Issue positions and quotes On the Issues-ում
Appearances Archived 2013-10-21 at the Wayback Machine. on C-SPAN programs
Appearances at the Internet Movie Database
Collected news and commentary Archived 2016-07-29 at the Wayback Machine. at Bloomberg News
Collected news and commentary at The New York Times
Collected news and commentary at The Wall Street Journal (subscription required)
Collected news and commentary at The Washington Post
"Tough Reid", Eve Fairbanks, The New Republic, April 15, 2009
Լը Կլապիե

Լը Կլապիե (ֆր.՝ Le Clapier), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 76 մարդ, բնակչության խտությունը` 3.88 մարդ/կմ²։ Բնակավայրը զբաղեցնում է 19.6 կմ² տարածք։


== Աշխարհագրություն ==
Գտնվում է Փարիզ քաղաքից 570 կմ հարավ, Թուլուզ քաղաքից` 145 կմ արևելք, Ռոդեզ քաղաքից` 75 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 48 աշխատունակ (15-64 տարեկան)  բնակիչ, որոնցից ակտիվ էին 31-ը, իսկ ոչ ակտիվները` 17։ Ակտիվության ցուցանիշը կազմում է 64,6 %։ 31 աշխատունակ մարդկանցից աշխատել է 28 անձ (15 տղամարդ և 13 կին)։ Գործազուրկ են եղել 3 անձ (3 տղամարդ և 0 կին)։ 17 անաշխատունակներից 5-ը եղել են աշակերտներ կամ ուսանողներ, 9-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
«Գրեմմի» 1-ին մրցանակաբաշխություն

«Գրեմմիի» 1-ին մրցանակաբաշխություն, որը տեղի է ունեցել 1959 թվականի մայիսի 4-ին Լոս Անջելես և Նյու Յորք քաղաքներում, ամփոփում է նախորդ՝ 1958 երաժշտական տարին։ Չորս արտիստներ ստացել են յուրաքանչյուրը երկուական մրցանակ՝ Դոմինիկո Մոդունյոն, Հենրի Մանչինին, Էլլա Ֆիցջերալդը և Ռոս Բաղդասարյանը։


== Հիմնական անվանակարգեր ==
Տարվա ձայնագրություն
Դոմինիկո Մոդունյոն «Nel Blu Dipinto di Blu (Volare)» ձայնագրության համար։
Տարվա ալբոմ
Հենրի Մանչինին «The Music from Peter Gunn» ալբոմի համար։
Տարվա երգ
Դոմինիկո Մոդունյոն «Nel Blu Dipinto di Blu (Volare)» երգի համար։


== Մանկական երաժշտություն ==


=== Լավագույն ձայնագրություն երեխաների համար ===
Ռոս Բաղդասարյանը «Էլվին և Բուրունդուկներ» խմբում «The Chipmunk Song (Christmas Don’t Be Late)» երգով։


== Ջազ ==


=== Լավագույն սոլո ջազ կատարում ===
Էլլա Ֆիցջերալդ՝ «Ella Fitzgerald Sings the Duke Ellington Songbook»


=== Լավագույն խմբային ջազ կատարում ===
Քաունթ Բեյսի՝ «Basie»


== Քանթրի ==


=== Լավագույն քանթրի և վեստերն կատարում ===
The Kingston Trio՝ «Tom Dooley»


== Կատակերգություն ==


=== Լավագույն կատակերգության կատարում ===
Ռոս Բաղդասարյանը «Էլվին և Բուրունդուկներ» խմբում «The Chipmunk Song (Christmas Don’t Be Late)» երգով։


== Փոփ երաժշտություն ==


=== Լավագույն կանացի վոկալային փոփ կատարում ===
Էլլա Ֆիցջերալդ՝ «Ella Fitzgerald Sings the Duke Ellington Songbook»


=== Լավագույն տղամարդու վոկալային փոփ կատարում ===
Փերրի Կոմբո՝ «Catch a Falling Star»


=== Լավագույն կատարում զուգերգով կամ խմբով ===
Քաունթ Բեյսի՝ «Basie»


== R&B ==


=== Լավագույն R&B կատարում ===
The Champs՝ «Tequila»


== Ծանոթագրություններ ==


== Արտաքին հղումներ ==
History of the Grammy Awards. (անգլ.)(Ստուգված է 23 Ապրիլի 2011)
(9653) 1996 AL2

(9653) 1996 AL2, աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 13-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,64713 ա. մ., առավելագույնը մոտենում է 2,3003 ա. մ. հեռավորության վրա և հեռանում 2,994 ա. մ.։ Արեգակի շուրջ մեկ ամբողջական պտույտ է կատարում 1573,12 երկրային օրվա ընթացքում, իր ուղեծրով շարժվելով միջինում 0,228845 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9653) 1996 AL2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մկրտիչ Սուջյան

Մկրտիչ Արտաշեսի Սուջյան (սեպտեմբերի 11, 1954(1954-09-11), Երևան, Հայկական ԽՍՀ, ԽՍՀՄ), հայ ջազային երաժիշտ, կիթառահար։ Ռուսաստանի Դաշնության արվեստի վաստակավոր գործիչ (2009)։


== Կենսագրություն ==
1968 թվականին ավարտել է երաժշտական դպրոցի դաշնամուրային բաժինը։ 1968-1973 թթ. սովորել է Երևանի պետական կոնսերվատորիայի դիրիժորական բաժնում։ 1977 թ. սկսել է երաժշտական գործունեությունը երևանյան բազմաթիվ վոկալ-գործիքային նվագախմբերում։ 1979 թ. մեկնել է Աշխաբադ և աշխատել «Փիրուզա» ֆոլկ-ջազ նվագախմբում, որտեղ դարձել է դափնեկիր։ 1981 թ. վերադարձել է Երևան և աշխատել Հայաստանի պետական հեռուստա-ռադիոկոմիտեի էստրադային սիմֆոնիկ նվագախմբում՝ որպես մենակատար և երաժիշտ։ Նվագախմբում 10-ամյա աշխատանքային տարիների ընթացքում ձայնագրել է գրեթե բոլոր հայ կոմպոզիտորների կիթառի գործերը։ Մասնակցել է Երևանի ջազ քոլեջի ստեղծման աշխատանքներին, որտեղ 1981 թվականից դասավանդել է կիթառ։ 1985 թ. և 1987 թ. դարձել է երևանյան, 1986 թ.` թբիլիսյան ջազ փառատոների դափնեկիր։ 1992 թվականից էլեկտրոկիթառ է դասավանդում Մոսկվայի էստրադային և ջազային արվեստի պետական երաժշտական ուսումնարանում։ Մոսկվայի Գնեսինների անվան երաժշտական ուսումնարանյի դասախոս է։ Հյուրախաղերով եղել է ավելի քան 30 երկրներում։ «Մնոգոլիկայա գիտառա» համառուսական մրցույթ-փառատոնի կազմակերպիչն է, տնօրենը և ժյուրիի անդամ։


== Ծանոթագրություններ ==


== Արտաքին հղումներ ==
Կենսագրությունը Guitarre.ru կայքում (ռուս.)
Հարցազրույց peples.ru կայքին (ռուս.)
Եգիպտական գիշերներ

«Եգիպտական գիշերներ» (ռուս.՝ Египетские ночи), Ալեքսանդր Պուշկինի անավարտ վիպակը, որը հրապարակվել է նրա մահից հետո «Սովրեմեննիկ» ամսագրում (№ 8, 1837 թվական)։ Այն տեսքով, որով վերակառուցում են պուշկինագետները, պարունակում է մեծ բանաստեղծական հատվածներ, որոնք բացակայում են ձեռագրերում։ Սա Պուշկինի միակ ստեղծագործությունն է, որտեղ արձակը սերտորեն առնչվում է պոեզիայի հետ։


== Սյուժե ==
Վիպակը բաղկացած է երեք գլխից։ Առաջին գլխում երիտասարդ և հաջողակ բանաստեղծ Չարսկին զգում է ոգեշնչման գալուստը, երբ նրա պետերբուրգյան բնակարան է մտնում մաշված զգեստով իտալացի եկվորը, ով հիշեցնում էր խաբեբայի։ Անծանոթը իրեն անվանում է նեապոլիտական նկարիչ և օգնության հույս է հայտնում «եղբայրակցի» կողմից։ Չարսկին պատասխանում է նրան կտրուկ և սառը՝ վիրավորված լինելով նման համեմատությամբ։ Սակայն, երբ իտալացին պատրաստվում է լքել իր բնակարանը, Չարսկին կանչում է նրան և երկար հարցումներից հետո իմանում է, որ իր առջև բանաստեղծ-իմպրովիզատոր է։
Երկրորդ գլխում Չարսկին հանձն է առնում կազմակերպել օտարերկրացու ելույթը աշխարհիկ հասարակությունում և կազմակերպում է տոմսերի տարածումը։ Իր նոր ծանոթի ունակությունները զգալու համար, նա առաջարկում է նրան իմպրովիզացիա անել իրեն վաղուց հետաքրքրող մի թեմայի շուրջ՝ բանաստեղծը և ամբոխը։ Տողերը, որոնք հնչում են իտալացու շուրթերից, խորապես տպավորում են Չարսկուն։ Սակայն, հազիվ հասցնելով ավարտել իր արտասանումը՝ հյուրը սկսում է շահույթի ակնկալիքով դատողություններ անել տոմսերի գնի մասին, որը հիասթափեցնում է իր ունկնդրին, ով ստիպված էր «պոեզիայի բարձրությունից հանկարծ ընկնել գրասենյակային աշխատողի նստարանին»։
Երրորդ գլխում ներկայացված է աշխարհիկ ժողովը, որտեղ  իտալացին հանդես է գալիս։ Հյուրերի կողմից առաջարկվող հարցերի միջոցով վիճակահանությամբ ընտրում են մեկը՝ Կլեոպատրան և նրա սիրեկանները։ Խոսքը վերաբերում է Սեքստոս Ավրելիոս Վիկտորի «Կեսարի մասին» ստեղծագործությանը, որտեղ եգիպտական թագուհին, իբր, սիրո գիշերներ է վաճառում իր ակնթարթային սիրո կյանքի համար։


== Գաղափար ==

Պուշկինի երևակայության համար որպես նախնական կետ ծառայել են ոչ արժանահավատ տեղեկություններ՝ վերցված Սեքստոս Ավրելիոս Վիկտորի «Կեսարների մասին» գրվածքից, որտեղ անհայտ խմբագիրը տեղադրել է «Հայտնի մարդկանց մասին անըստույգ ստեղծագործությունը», որը վերաբերում է Եգիպտոսի թագուհի Կլեոպատրային։ «Նա այնքան անառակ էր, որ վաճառվում էր, և այնքան գեղեցիկ էր, որ շատերը նրանից կյանքի գնով գիշեր էին գնում»։

1824 թվականի հոկտեմբերին Միխայլովսկում աքսորի մեջ գտնվող բանաստեղծը ստեղծում է  սյուժեի առաջին մշակումը՝ «Կլեոպատրա» անավարտ պոեմը։ Դմիտրի Սվյատոպոլկ Միրսկու գնահատմամբ, դա Պուշկինի ամենահետաքրքիր գաղափարներից մեկն էր, մահվան և ցանկասիրության մասին հրաշալի պոեմ։


== Նշումներ ==


== Ծանոթագրություններ ==
Մուխարակ (կղզի)

Մուխարակ (արաբ․՝ جزيرة المحرق‎‎), Բահրեյն պետության երկրորդ մեծ կղզին, Բահրեյնից հետո։ Վարչականորեն պատկանում է մուխաֆազե նահանգին։


== Նկարագրություն ==
Հնում կղզին անվանվում էր Մոխարեկ: XIX դարից մինչև 1923 թվականը կղզին եղել է Ալ Խալիֆա դինաստիայի նստավայրը։
Կղզու երկարությունը 18 կիլոմետր է, լայնությունը 5,5 կիլոմետր, մակերեսը կազմում է մոտավոր 56 կիլոմետր քառակուսի և շարունակում է մեծանալ։ Ափամերձ գոտու երկարությունը մոտավոր 50 կիլոմետր է, բարձր կետը գտնվում է ծովի մակերեսից 10 մետր բարձրության վրա։ Բնակչությունը 120 000 մարդ։ Կղզում է տեղակայված երկրի ամենամեծ օդանավակայանը, որի մոտ գտնվում է ռազմաբազա։ Կղզուց մի փոքր հյուսիս-արևելք գտնվում է Ամվաջ արհեստական կղզեխումբը։ Ավելի հյուսիս գտնվում է նույնպես արհեստական կղզեխումբ Դիյար-ալ-Մուխարակը։ «Մեծ կղզուն» միանում է երեք կամուրջներով (causeway[en]), որոնցից մեծը՝ Shaikh Isa Causeway[en] է։

Կղզու բնակավայրերըՄուխարակ (176 583 բնակիչ, 2012 թվականի մարդահամարով)
Ալ-Դիար[en]
Արադ (նախկինում համարվել է առանձին կղզի)
Բուսայտեն[en]
Ալ Հիդ (Բահրեյն)[en]
Գալալի[en]
Խալատ-Բու-Մախեր[en]
Սամախեյ[en]
		
		


== Ծանոթագրություններ ==
Յուրկի (գյուղ, Կոզելշչինայի շրջան)

Յուրկի (ուկրաիներեն՝ Юрки), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Յուրկի գյուղում բնակվում էր 239 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինֆորմացիոն ՌՆԹ

Ինֆորմացիոն ՌՆԹ (նաև՝ տեղեկատվական ՌՆԹ, երբեմն՝ մատրիցային ՌՆԹ, կրճատ՝ ի-ՌՆԹ, իՌՆԹ, մ-ՌՆԹ, մՌՆԹ), ռիբոնուկլեինաթթուների (ՌՆԹ) խոշոր ընտանիք։ Հիմնական ֆունկցիան գենետիկական տեղեկատվության տեղափոխումն է ԴՆԹ-ից ռիբոսոմ, որտեղ նրանք «որոշում են» սպիտակուցների ամինաթթվային կազմը։
Ի-ՌՆԹ-ի կարճատև կյանքը սկսվում է տրանսկրիպցիայով և ավարտվում դեգրադացիայով։ Իրենց գոյության ընթացքում ի-ՌՆԹ-ները ենթարկվում են մշակման, փոփոխությունների և տեղափոխությունների։ Էուկարիոտիկ բջիջներում ի-ՌՆԹ-ն սովորաբար ենթարկվում է մեծածավալ մշակման (պրոցեսինգ), իսկ պրոկարիոտների դեպքում այդպիսի երևույթ չի նկատվում։
Տրանսկրիպցիայի ընթացքում ՌՆԹ-պոլիմերազի կողմից սինթեզված ի-ՌՆԹ-ն դեռևս իր վերջնական տեսքով չէ, այդ պատճառով կոչվում է նախաինֆորմացիոն ՌՆԹ։ Միայն պրոցեսինգից հետո է այն պատրաստ դառնում սպիտակուցների սինթեզին. այս դեպքում այն արդեն կոչվում է հասուն ի-ՌՆԹ։ Պրոցեսինգը ներառում է՝ սպլայսինգը, կեպի ավելացումը, պոլիադենիլացումը։
Ինչպես ԴՆԹ-ում, այստեղ ևս ժառանգական ինֆորմացիան արտահայտվում է նուկլեոտիդային հաջորդականությունների՝ կոդոնների տեսքով։ Յուրաքանչյուր կոդոն, բացի ստոպ կոդոններից, կոդավորում է մեկ, որոշակի ամինաթթու։ Ստոպ կոդոնները միայն ազդարարում են սպիտակուցի սինթեզի ավարտը։ Սպիտակուցի սինթեզի համար անհրաժեշտ է նաև 2 այլ տեսակի ՌՆԹ-ներ՝ փոխադրող ՌՆԹ, որը ռիբոսոմ է տեղափոխում համապատասխան ամինաթթուն և ռիբոսոմային ՌՆԹ-ն, որը կազմում է ռիբոսոմի գրեթե կեսը։
Սովորաբար ի-ՌՆԹ-ի երկարությունը տատանվում է մի քանի հարյուր կամ մի քանի հազար նուկլեոտիդների սահմանում։ Ամենաերկար ի-ՌՆԹ-ները բացահայտված են ԴՆԹ պարունակող վիրուսներում։ Սակայն պետք է հիշել, որ նրանց դեպքում մեկ ի-ՌՆԹ-ն կոդավորում է այդ վիրուսների ողջ գենոմը։
Տարբեր ի-ՌՆԹ-ներ ունեն կայունության (կյանքի տևողություն)։ Բակտերիաների բջիջներում ի-ՌՆԹ-ն կարող է գոյություն ունենալ մի քանի վայրկյանից մինչ մեկ ժամ, իսկ կաթնասունների դեպքում՝ մի քանի րոպեից մինչև մի քանի օր։ Որքան մեծ է ի-ՌՆԹ-ի կայունությունը, այնքան ավելի շատ նրա կողմից կոդավորվող սպիտակուց կսինթեզվի։ Ի-ՌՆԹ-ի կյանքի կարճատևությունը պայմանավորված է բջիջների՝ միջավայրի պայմաններից կախված սպիտակուցների սինթեզի ծավալը փոփոխելու ցանկությամբ։ Ի-ՌՆԹ-ի քայքայումը տեղի է ունենում ռիբոնուկլեազների օգնությամբ։
Ի-ՌՆԹ-ների գոյության մասին տեսական առաջին պատկերացումները տվել են Ժակ Մոնոն և Ֆրանսուա Յակոբը, իսկ նրանց գոյությունը փորձնականորեն հաստատվել է 1961 թվականին։


== Արտաքին հղումներ ==
Ի-ՌՆԹ-ի կյանքի ցիկլը Archived 2007-09-27 at the Wayback Machine. Շարժապատկեր
Bio-Synthesis mRNA Synthesis: Ի-ՌՆԹ-ի սինթեզ
How mRNA is coded?: YouTube վիդեո
Պիեռյու (Վերին Պրովանսի Ալպեր)

Պիեռյու (ֆր.՝ Pierrerue, օքս.՝ Peirarua) համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ֆորկալկե կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04151։


== Բնակչություն ==
Համայնքի բնակչությունը 2008 թվականին կազմում էր 521 մարդ։


== Կլիմա ==
Պիեռյուի կլիման միջերկրածովային է։ Ամռանը չուր ու տաք է իսկ է ձմռանը՝ սառը, երբեմն սառնամանիքային։


== Տնտեսություն ==
2007 թվականի տվյալներով 329 աշխատունակ տարիքի մարդկանցից (15-64 տարեկան) 238-ը տնտեսապես ակտիվ էին, 91-ը անգործ (ակտիվության ցուցանիշը 72,3 %, 1999 թվականին եղել է՝ 71,5 %)։ 238 աշխատունակ բնակիչներից 217-ը աշխատում էին (115 տղամարդ և 102 կին), անաշխատանք էին 21-ը (8 տղամարդ և 13 կին)։ 91 անգործ մարդկանցից 24-ը աշակերտներ կամ ուսանողներ են, 37-ը թոշակառու, 30-ը չէին աշխատում այլ պատճառներով։


== Տեսարժան վայրեր ==
Դղյակի փլատակներ (XIV—XV դար)
Սեն Սակրեման ծխական եկեղեցի (XIV—XV դար, վերականգնվել է XIX դարում)
Սեն Պյեռ (XIII դար)
Սեն Կլեռ մատուռի փլատակներ
Ժամացույցով աշտարակ (1789 թվական)


== Պատկերասրահ ==

		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Պիեռյու» (ֆրանսերեն)։ Արխիվացված օրիգինալից 2012-11-24-ին։ Վերցված է 2012-8-31 
«Պիեռյու» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-13
Երկրապահ կամավորականների միություն

Երկրապահ կամավորականների միություն (Երկրապահ, ԵԿՄ), հասարակական կազմակերպություն, որը գրանցված է Հայաստանում։ Հիմնադրել է Վազգեն Սարգսյանը 1993 թվականի հուլիսին։ Ի սկզբանե ԵԿՄ-ին կարող էին անդամագրվել հայկական կողմից Արցախյան պատերազմի մասնակիցները, սակայն հետագայում հասարակական կառույցին սկսեցին անդամագրվել նաև քաղաքացիներ, որոնք չեն մասնակցել պատերազմին։
Ըստ հարավկովկասյան հակամարտությունների բրիտանացի վերլուծաբան Թոմաս դե Վաալի՝ Երկրապահ կամավորականների միությունը 1994 թվականից հետո դարձել է Հայաստանի ամենուժեղ կազմակերպությունը, որը մշտապես մասնակցել է ներքաղաքական գործընթացներին՝ պաշտպանելով գործող իշխանություններին (ղեկավարությամբ Լևոն Տեր-Պետրոսյանին, Ռոբերտ Քոչարյանին, Սերժ Սարգսյանին)։
Երկրապահ կամավորականների միության հասցեին տարբեր ժամանակներում հնչել են քաղաքական հաշվեհարդարներ կատարելու, Մարտի 1-ի իրադարձություններին ցուցարարների նկատմամբ բռնություններ իրականացնելու, հայաստանյան ընտրություններին գործող իշխանությունների համար ընտրակեղծիքներ կազմակերպելու, Հայաստանի զինված ուժերի զենք, զինամթերքն ու սննդամթերքը յուրացնելու մեղադրանքներ։
ԵԿՄ-ն այսօր եռասերունդ կառույց է, որն իր «Երիտասարդ երկրապահ» և «Պատանի երկրապահ» կառույցների միջոցով իրականացնում է նոր սերնդի հայրենասիրական ոգով դաստիարակությունը։ «Պատանի երկրապահ» ակումբի ուսումնամարզական ամառային ճամբարում յուրաքանչյուր սեզոնին հանգստանում են պատանիներ և աղջիկներ ինչպես Հայաստանից, այնպես էլ Արցախից և սփյուռքից։


== Պատմություն ==
Հիմնադրման օրվանից մինչև 1999 թվականի հոկտեմբերի 27-ը ԵԿՄ նախագահ է եղել Վազգեն Սարգսյանը, ով հետագայում հռչակվել է որպես ԵԿՄ «հավերժ նախագահ»։ Նրա սպանությունից հետո՝ նույն թվականին միության 4-րդ համագումարում նախագահ է ընտրվել Մանվել Գրիգորյանը, ով կառույցը ղեկավարել է մինչև 2018 թվականի հունիսի 24-ը։ Նրա ձերբակալությունից հետո վարչության արտահերթ նիստը դադարեցրեց Մանվել Գրիգորյանի լիազորությունները։
2019 թվականի ապրիլի 7-ին «Երկրապահ կամավորականների միություն» հասարակական կազմակերպության 12-րդ արտահերթ համագումարում միաձայն Քաղաքացիական պայմանագիր կուսակցության վարչության ղեկավար, Սասուն կամավորական ջոկատի հրամանատար, Ազգային ժողովի պատգամավոր Սասուն Միքայելյանը ընտրվեց ԵԿՄ վարչության նախագահ։


== Ծանոթագրություններ ==
Օլիվեր Սպրեգ

Օլիվեր Միտչել Վենտվորտ Սպրեգ (անգլ.՝ Oliver Mitchell Wentworth Sprague, 1873[…], ապրիլի 22 (մայիսի 4), 1873 կամ ապրիլի 22, 1873(1873-04-22), Սոմերվիլ, Միդլսեքս շրջան, Մասաչուսեթս, ԱՄՆ - 1953[…], մարտի 24, 1953(1953-03-24) կամ մայիսի 24, 1953(1953-05-24)), ամերիկացի տնտեսագետ, 1941 թվականից Հարվարդի համալսարանի տնտեսագիտության վաստակավոր պրոֆեսոր, 1937 թվականին Ամերիկյան տնտեսական ասոցիացիայի նախագահ։


== Կենսագրություն ==
Օլիվերը ծնվել է 1873 թվականի ապրիլի 22-ին Մասաչուսեթս նահանգի Սոմերվիլ քաղաքում՝ Ուիլյամ Ուոլասի և Միրիամ (Վենտվորտ) Սպրեգի ընտանիքում։
Հարվարդի համալսարանում 1894 թվականին ստացել է արվեստի բակալավրի աստիճան,  1895 թվականին՝ արվեստի մագիստրոսի աստիճան, 1897 թվականին՝ Չարլզ Դանբերի ղեկավարությամբ փիլիսոփայության դոկտորի աստիճան։ Հումանիտար գիտությունների դոկտորի աստիճան ստացել է 1938 թվականին Կոլումբիայի համալսարանում։
1900-1904 թվականներին Հարվարդի համալսարանում սկսել է դասախոսական գործունեությունը որպես տնտեսագիտության դասախոս, այնուհետև  1904-1905 թվականներին՝ որպես պրոֆեսորի օգնական։ 1905-1908 թվականներին եղել է Տոկիոյի համալսարանի տնտեսագիտության պրոֆեսոր, 1908-1913 թվականներին՝ Հարվարդի բիզնես դպրոցում բանկային գործի և ֆինանսների պրոֆեսորի օգնական։ 1913-1941 թվականներին եղել է Էդմունդ Կոգսուել Կոնվերսի անվան ամբիոնի պրոֆեսոր։ 1941 թվականին հրաժարական է տվել՝ դառնալով Հարվարդի համալսարանի վաստակավոր պրոֆեսոր։
Սպրեգը 1930-1933 թվականներին Անգլիայի բանկում աշխատել է որպես տնտեսական խորհրդական։ 1933 թվականի հունիս-նոյեմբեր ամիսներին եղել է ԱՄՆ ֆինանսների նախարարի ֆինանսական և գործադիր օգնականը։
Սպրեգը մահացել է 1953 թվականի մարտի 24-ին՝ 79 տարեկան հասակում, Մասաչուսեթս նահանգի Բոստոն քաղաքում։


=== Ընտանիք ===
Սպրեգն ամուսնացել է 1905 թվականի հունիսի 21-ին Ֆանի Քնայթ Իդեի հետ և նրանք ունեցել են մեկ դուստր Քեթրին Իդ Սպրեգը (1906-1990) և մեկ որդի՝ Թեոդոր Վենտվորտ Սպրեգը (01.09.1911—29.08.2000)։


== Մատենագրություն ==
Sprague O.M.W. History of crises under the national banking system — Washington ։ G.P.O., 1910
Sprague O.M.W. A Central Bank of Issue։ Roberts versus Sprague. 1910
Sprague O.M.W. Banking Reform in the United States։ A series of proposals including a central bank of limited scope — Cambridge ։ Harvard University, 1911
Kemmerer, Sprague O.M.W. Loans and Investments -New York city։ American institute of banking, 1916
Dunbar C.F., Sprague O.M.W. Theory and History of Banking — New York, London։ G.P. Putnam’s Sons, 1917
Burgess W.R., Sprague O.M.W. Money and Credit and their Effect on Business// Recent Economic Changes in the United States, 1929
Sprague O.M.W. Recovery and Common Sense, 1934
Sprague O.M.W. Prerequisites to Monetary Stabilization//Foreign Affairs, 1937
Sprague O.M.W. The Recovery Problem in the United States// AER, 1938.


== Ծանոթագրություններ ==
Ժողովածու (732)

Ժողովածուն (732), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 732 թվի տակ։ Ձեռագիրը գրվել է 1322 թվականին Մկրտիչ գրչի կողմից։ Ստացողը եղել է Պրն Սողոմոնը։ Գրված է թղթի վրա, որը ունի 14, 5X10 չափս։ Ձեռագիրը կազմված է 388 թերթից։ Գրված է միասյուն, բոլորադիրով։ Կազմը` լուսանցազարդ։ Հիշատակարաններ՝ 211տ, 312ա, 382բ, 383տ․ Հետադայի՝ 211 բ (1405 Թ․):


== Բովանդակություն ==
Գր․ Անաւարցեցւոյ Շարականք։
Յովհ․ Ոսկեբերանի յԱւիտիսԱստուածածնին։ Եպիփանու Ի գովեստ Աստուածածնի։
Յովասափ և Բարաղամ։
Դաշանց Թուղթ, Խրատք (Անանիա, Եփրեմ, անանունք)։
Թուղթք (Գր․ Վկայասէր, Ներս․ Շնորհալի, Ներս․ Լամբրոնացի)։
Վասն բաշակի։
Ներս․ Պալանենց Շարք Հայրապետացն Հայոց։
Ներս․ Լամբրոնացւոյ Գլխակարդութիւոն Հոռոմոց և խնդիրք Հայոց։
Դեսպանադնացութիոն։
Թաղէոսի եպս-ի Խոստովանութիւն Հաւատոյ։
Գր․ Վկայասիրի Յաղադս ո․ երրորդութեան։
Մկրտչի գրչի Ճոռ ապաշխարութեան


== Ծանոթագրություններ ==
Շիպկ

Շիպկ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 34 կմ հյուսիս՝ Արածանիի աջ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շուլկա (այլ կիրառումներ)

Շուլկա, կարող է վերաբերել՝

Շուլկա - գետ Ռուսաստանում, հոսում է Կոմի Հանրապետությունով
Շուլկա - խուտոր Ռուսաստանի Բաշկորտոստան հանրապետության Բայմակսկի շրջանի կազմում
Խուդոյ Զուբաչ

Խուդոյ Զուբաչ (ռուս.՝ Худой Зубач), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Լոպտյուգա գետի ձախ ափին՝14 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000049729
Հիդրոլոգիական ուսումնասիրությունների կոդը - 103004972
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(8102) Յոշիկազու

(8102) Յոշիկազու (անգլ.՝ Yoshikazu), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 14-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,836815 ա. մ., առավելագույնը մոտենում է 2,7471 ա. մ. հեռավորության վրա և հեռանում 2,9265 ա. մ.։ Արեգակի շուրջ մեկ ամբողջական պտույտ է կատարում 1745,2 երկրային օրվա ընթացքում, իր ուղեծրով շարժվելով միջինում 0,20628 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8102) Յոշիկազու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կինտիշ

Կինտիշ (ռուս.՝ Кынтыш), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Հյուսիսային Դվինա գետի աջ ափին՝ 505 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000027081
Հիդրոլոգիական ուսումնասիրությունների կոդը - 103002708
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դնեպրորուդնոե

Դնեպրորուդնոե (ուկրաիներեն՝ Дніпрорудне), քաղաք Ուկրաինայի Զապորոժիեի մարզի Վասիլևկայի շրջանում։ Բնակավայրը նախկինում նաև անվանվել է Դնեպրոգրադ։ Հիմնադրվել է 1961 թվականին։
2011 թվականի տվյալներով Դնեպրորուդնոե քաղաքում բնակվում էր 19 720 մարդ։ Բնակավայրը զբաղեցնում է 7,43 կմ² տարածք։ Բնակչության խտությունը կազմում էր 2862,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վանիշ-Ալպաուտովո

Վանիշ-Ալպաուտովո (ռուս.՝ Ваныш-Алпаутово, բաշկիրերեն՝ Ваныш-Алпауыт), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 452 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրիսելե (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՊրիսելեՊրիսելե (ռուս.՝ Приселье), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաուշտա

Կաուշտա (ռուս.՝ Каушта), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նուտրոմո

Նուտրոմո (ռուս.՝ Ну́тромо), գյուղ Ռուսաստանի Տվերի մարզի Կիմրսկի շրջանի կազմում։
Բնակչությունը 2008 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաուլյաշբաշ

Սաուլյաշբաշ (ռուս.՝ Сауляшбаш, բաշկիրերեն՝ Сәүәләшбаш), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (3902)

Ժողովածու (3902), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3902 թվի տակ։ Ձեռագիրը գրվել է 14֊րդ դարում (1388 թվականից առաջ) ենթադրաբար Տաթևում։ Ստացողը եղել է Հովհաննես Կախեալը (Որոտնեցի)։ Գրված է թղթի վրա, որը ունի 16X12,5 չափս։ Ձեռագիրը կազմված է 249 թերթից։ Գրված է երկսյուն բոլորգրով։ Կազմը` կաշվեպատ տախտակ դրոշմազարդ, աստառը՝ գորշ մետաքս։ Հիշատակարաններ գրչի՝ 247ա։


== Բովանդակություն ==
Մեկնութիւն Մետաֆիզիկային Արիստոտէլի։
Արիստոտէլի Ստորոգութիւնք, Պերի արմենիաս։
Պետ․ Արագոնացւոյ Հաւաքումն ի վերայ Ներածութեանն Պորփիւրի, Վերլուծութիւնք Ստորոգութեանցն, Պերի արմենիասին Արիստոտէլի, Հաւաքումն վերլուծութեան Վեցից սկզբանց գիրք (թրգմ․ Ոսկան)։
Բարթողիմէոսի Հաւաքումն ի Դիալեթիկէն, որ է տրամաբանութիւն, Յաղագս հնգից ընդհանրից։


== Ծանոթագրություններ ==